(15)
 Член 90, параграф 1, точка в) и член 92, параграф 1 от Регламента за контрол, изменени с член 7, параграфи 14 и 15 от Регламент (ЕС) 2015/812, се прилагат от 1 януари 2017 г. Присъждането на точки за тежки нарушения, свързани с тези разпоредби, следва да влезе в сила по същото време.
 (16)
 Предвидените в настоящия регламент мерки са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент за изпълнение (ЕС) No 404/2011
 Регламент за изпълнение (ЕС) No 404/2011 се изменя, както следва:
 1)
 В целия текст термините „риболовен кораб на ЕС“, „риболовни кораби на ЕС“ и „водите на ЕС“ се заменят съответно с „риболовен кораб на Съюза“, „риболовни кораби на Съюза“ и „водите на Съюза“, като се извършват всички необходими граматически корекции, които се налагат поради тази замяна.
 2)
 Член 2 се изменя, както следва:
 а)
 точка 1 се заменя със следното:
 „1.
 „риболовен кораб на Съюза“ означава всеки риболовен кораб, плаващ под флага на държава членка и регистриран в Съюза;“
 б)
 точка 2 се заменя със следното:
 „2.
 „води на Съюза“ означава водите, определени в член 4, параграф 1, точка 1 от Регламент (ЕС) No 1380/2013 на Европейския парламент и на Съвета (10);
 (10) Регламент (ЕС) No 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) No 1954/2003 и (ЕО) No 1224/2009 на Съвета и за отмяна на регламенти (ЕО) No 2371/2002 и (ЕО) No 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22.)“"
 3)
 В член 3 параграф 7 се заменя със следното:
 „7. Във всеки един момент общият капацитет, съответстващ на издадените лицензии за риболов от държава членка, изразен в брутен тонаж (GT) или киловати (kW), не превишава максималните равнища на капацитета за същата държава членка, установени съгласно член 22, параграф 7 от Регламент (ЕС) No 1380/2013.“
 4)
 В член 6 се добавя следният параграф:
 „Считано от 1 януари 2016 г. схемата за идентификационен номер на кораба на Международната морска организация, приета на 4 декември 2013 г. с Резолюция А.1078(28), и съгласно глава XI-1, наредба 3 от Конвенция SOLAS от 1974 г. се прилага за:
 а)
 риболовни кораби на Съюза или риболовни кораби, контролирани от оператори на Съюза по силата на чартърен договор, със 100 или повече тона брутен тонаж или 100 или повече тона брутен регистриран тонаж или с обща дължина 24 или повече метра, извършващи дейност изключително във водите на Съюза;
 б)
 всички риболовни кораби на Съюза или риболовни кораби, контролирани от оператори на Съюза по силата на чартърен договор, с обща дължина 15 или повече метра, извършващи дейност извън водите на Съюза;
 в)
 всички риболовни кораби на трети държави, получили разрешение да извършват риболовни дейности във водите на Съюза.“
 5)
 В член 24 параграф 1 се заменя със следното:
 „1. Центърът за наблюдение на риболова (ЦНР) на всяка държава членка на флага осигурява автоматичното предаване на данни към ЦНР на крайбрежната държава